Diari Oficial de la Generalitat Valenciana


Sumari del DOGV 3297, del 30-07-1998 (1998/5854)

RESOLUCIÓ de 22 de juny de 1998, de la Universitat d'Alacant, per la qual es convoquen proves selectives per a l'ingrés a una plaça de tècnic superior.
-------------------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5854


Data del document
:   22-06-1998

Organisme emissor
:   Universitat d'Alacant

Tipus de document
:   Resolució

RESOLUCIÓ de 22 de juny de 1998, de la Universitat d'Alacant, per la qual es convoquen proves selectives per a l'ingrés a una plaça de tècnic superior. [1998/X5854]
  
La Universitat d'Alacant, per tal de complir el que disposen els seus Estatuts, aprovats per Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana del 26 de setembre), i a fi d'atendre les necessitats de personal d'Administració i Serveis, en ús de les competències que li estan atribuïdes en l'article 18 de la Llei 11/1983, de Reforma Universitària, en relació amb l'article 3,2 e) d'aquesta, acorda convocar proves selectives de tècnic superior, segons les següents:
  
BASES
  
1. Normes generals
  
1.1. Es convoquen proves selectives per a cobrir una plaça pel sistema d'accés lliure de tècnic superior, sector Administració Especial, destinada a la Unitat de Sismologia.
  
1.2. En aquesta convocatòria seran aplicables el Decret Legislatiu de 24 d'octubre de 1995, del Govern Valencià; la Llei 30/1984, de 2 d'agost, amb les seues modificacions corresponents, en particular la Llei 23/1988, de 28 de juliol, la Llei 22/1993, de 29 de desembre, i la Llei 42/1994, de 30 de desembre; el Reial Decret 364/1995, de 10 de març (BOE del 10 d'abril); els Estatuts de la Universitat d'Alacant, i les bases d'aquesta convocatòria.
  
1.3. El procediment de selecció serà el de concurs-oposició.
  
1.3.1. La fase d'oposició estarà integrada pels exercicis següents, que tindran caràcter eliminatori.
  
Primer exercici. Resolució per escrit d'un qüestionari sobre el temari proposat en l'Annex I. Valorat de 0 a 10 punts, caldrà obtenir-n'hi almenys 5 per a la seua superació.
  
Segon exercici.
  
Primera part: resolució per escrit de tres supòsits pràctics relacionats amb el temari de l'Annex I. Valorat de 0 a 10 punts, caldrà obtenir-n'hi almenys 5 per a la seua superació.
  
Segona part: realització d'una prova de coneixements d'anglès sense ajuda de diccionari. No tindrà caràcter eliminatori i serà valorat de 0 a 2 punts.
  
Tercera part: contestar un text en valencià amb respostes alternatives a las qüestions plantejades. Les instruccions oportunes per a la realització de la prova seran igualment dictades en valencià. No tindrà caràcter eliminatori i serà valorat de 0 a 4 punts.
  
Tercer exercici: resolució d'un exercici pràctic en què es plantejarà una prova relacionada amb les funcions a desenvolupar. Valorat de 0 a 10 punts, caldrà obtenir-n'hi almenys 5 per a la seua superació.
  
1.3.2. La fase de concurs, que no tindrà caràcter eliminatori, s'aplicarà als aspirants que hagen superat els dos primers exercicis, i farà referència a les aptituds, coneixements i experiència dels candidats d'acord amb el barem següent:
  
Per tenir titulació superior de doctor, 0.4 punts i/o específica en Ciències Químiques o Geofísica.
  
Per l'experiència demostrada, fins a 1.5 punts, a raó de 0.1 punt per any de servei en l'administració pública en llocs d'igual comesa, o 0.05 en llocs de comesa semblant, igualment en l'administració pública.
  
Per activitat formativa fins a un màxim d'1.5 punts. Es referirà a cursos de formació directament relacionats amb la comesa del lloc i impartits per centres oficials de formació de l'administració, convinguts o concertats amb aquesta. A raó de 0.1 punt per cursos d'entre 15 i 50 hores, i 0.2 per cursos de més de 50 hores.
  
1.3.3. La puntuació de la fase de concurs, aplicada a aquells aspirants a què es refereix la base 1.3.2. es farà pública amb antelació a l'inici del tercer exercici.
  
1.3.4. La proposta d'adjudicació de la plaça s'efectuarà a favor d'aquell aspirant que sumades les qualificacions de tots els exercicis superats i el resultat del concurs, es trobe dins del nombre de vacants ofertades.
  
L'aspirant proposat per a l'adjudicació de la plaça serà nomenat funcionari en pràctiques i haurà de realitzar un període de pràctiques formatives, durant les quals serà periòdicament avaluat pels responsables de les unitats de destí. Aquests període tindrà una durada de sis mesos i serà necessari obtenir-hi la qualificació d'apte.
  
1.4. No es podrà declarar superat el procés selectiu a un nombre d'aspirants superior al de places convocades.
  
1.5. El primer exercici es realitzarà a partir del dia 15 de setembre de 1998.
  
2. Requisits dels candidats
  
2.1. Per a ser admès a la realització de les proves selectives, els aspirants hauran de reunir els requisits següents:
  
2.1.1. Ser espanyol o nacional de país de la Comunitat Europea
  
2.1.2. Tenir complits els divuit anys.
  
2.1.3. Estar en possessió o en condicions d'obtenir el títol de llicenciat universitari, enginyer, arquitecte o equivalent.
  
2.1.4. Els nacionals dels altres estats membres de la Comunitat Europea hauran d'estar en possessió o en condicions d'obtenir el títol homologat o convalidat a l'equivalent espanyol requerit en la base 2.1.3.
  
2.1.5. No patir malaltia o discapacitació física o psíquica que li impedesca l'exercici de les funcions corresponents.
  
2.1.6. No haver estat separat mitjançant expedient disciplinari del servei de qualsevol de les administracions públiques ni trobar-se inhabilitat per a l'exercici de les funcions corresponents.
  
2.2. Tots els requisits enumerats hauran de posseir-se en el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera.
  
3. Sol·licituds
  
3.1. Els qui desitgen prendre part en aquestes proves selectives ho hauran de fer constar en instància dirigida al gerent de la Universitat, que serà facilitada gratuïtament en els Serveis Generals de la Universitat, edifici de Rectorat.
  
3.2. La presentació de sol·licituds es farà al Registre General de la Universitat (edifici de Rectorat), en el termini de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. Hom podrà usar les vies de la normativa vigent establerta en l'article 38.4 de la Llei 30/1992, de 26 de novembre.
  
3.3. A la instància s'acompanyarà l'expedient personal, amb detall i documentació justificativa d'allò exposat, de forma que puguen ser valorats, si convé, pel tribunal en la fase de concurs. No s'hi admetrà la presentació de documentació amb posterioritat a la finalització del termini de presentació d'instàncies.
  
3.4. Els drets d'examen seran de 3.520 PTA, i s'ingressaran a la Caixa d'Estalvis del Mediterrani, oficina 3191, del Campus Universitari de Sant Vicent, compte corrent nº 1054004-64, i l'ingrés podrà realitzar-se a través d'altres oficines de la mateixa entitat bancària o d'altres.
  
En la sol·licitud haurà de figurar el segell de la caixa d'estalvis esmentada o justificant de la transferència, que si faltara determinarà l'exclusió de l'aspirant. En cap cas la presentació i el pagament a l'oficina bancària suposarà substitució del tràmit de presentació en temps i forma de la sol·licitud davant l'òrgan expressat.
  
3.5. S'observaran les instruccions següents en la formalització de la instància:
  
3.5.1. En el requadre «forma d'accés», s'hi consignarà «L».
  
3.5.2. Els aspirants amb minusvalideses ho indicaran a la sol·licitud, marcant amb «X» el requadre 6, i sol·licitaran, expressant-ho al requadre 7, les possibles adaptacions de temps i mitjans per a la realització de l'exercici. Alhora, hauran de concórrer als exercicis per als quals es concrete l'adaptació, proveïts del certificat corresponent acreditatiu de la minusvalidesa i/o discapacitat, a l'objecte de fer efectiva, si convé, la citada petició.
  
3.6. Les errades de fet que de la sol·licitud pogueren inferir-se com a tals, podran subsanar-se en qualsevol moment, d'ofici o a petició de l'interessat.
  
4. Admissió d'aspirants
  
4.1 Expirat el termini de presentació d'instàncies, el gerent de la Universitat d'Alacant dictarà resolució en el termini màxim d'un mes, que es publicarà als taulers d'anuncis de la Universitat, en què a més de declarar aprovada la llista provisional d'admesos i d'exclosos, s'hi recollirà el lloc, la data i l'hora de començament dels exercicis, amb una antelació mínima de 10 dies, i la relació d'aspirants exclosos, amb indicació de la seua causa i la composició del tribunal.
  
4.2 Els aspirants exclosos disposaran d'un termini de 10 dies hàbils comptats a partir de l'endemà de la publicació de la resolució per a poder subsanar el defecte que n'haja motivat l'exclusió.
  
4.3. Transcorregut el termini de 10 dies, subsanades les errades, es dictarà resolució i es publicarà la llista definitiva d'aspirants admesos i exclosos.
  
5. Tribunals
  
5.1. Els membres del tribunal i els seus assessors estan subjectes als motius i les causes generals d'abstenció previstes en els articles 28 i 29 de la Llei 30/1992.
  
Alhora, els aspirants podran recusar els membres del tribunal si hi concorren els supòsits previstos en aquesta base.
  
5.2. Amb anterioritat a l'inici de les proves selectives, si fóra el cas, es publicarà resolució amb nomenament de nous membres del tribunal en substitució dels qui n'hagueren perdut la condició.
  
5.3. Amb convocatòria prèvia del president, es constituirà el tribunal amb l'assistència del president i secretari i de la meitat, almenys, dels seus membres titulars o suplents. La sessió de constitució tindrà lloc en el termini màxim de 30 dies a partir de la seua designació i mínim de 2 dies abans de la realització del primer exercici.
  
A partir de la seua constitució, el tribunal per a actuar vàlidament requerirà la presència de la majoria dels seus membres, titulars o suplents.
  
5.4. Dins de la fase d'oposició, el tribunal, resoldrà tots els dubtes que pogueren sorgir en l'aplicació d'aquestes normes, així com allò que s'hi haja de fer en els casos no previstos.
  
5.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, i aquests es limitaran a prestar la seua col·laboració en les seues especialitats tècniques. La designació d'aquests assessors haurà de comunicar-se al rector de la Universitat.
  
5.6. El tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos aquells opositors en els fulls d'examen dels quals figuren noms, trets, marques o signes que permeten conèixer-ne la identitat dels membres.
  
5.7. El tribunal adoptarà les mesures necessàries de forma que els aspirants amb minusvalideses gaudesquen de semblants condicions per a la realització dels exercicis que la resta dels participants. En aquest sentit s'establiran, per a les persones amb minusvalideses que ho sol·liciten en la forma prevista en la base 3.5.2, les adaptacions possibles de temps i mitjans per a la seua realització.
  
5.8. A efectes de comunicació d'altres incidències del tribunal tindrà la seu a la Unitat de Selecció i Formació de la Universitat, Campus de Sant Vicent, telèfon 7325477, ext. 3939.
  
5.9. El tribunal tindrà la consideració prevista en la normativa vigent.
  
5.10. En cap cas el tribunal podrà declarar que ha obtingut plaça un nombre superior d'aspirants que el de places convocades. Qualsevol proposta que contravinga allò establert serà nul·la de ple dret.
  
6. Desenvolupament dels exercicis
  
6.1. El primer exercici es realitzarà al lloc, en la data i hora que s'establesca en la resolució a què fa referència la base 4.1.
  
6.2. Després de la realització de cada una de les proves, el tribunal farà pública, als locals on hagen tingut lloc i a l'edifici de Rectorat d'aquesta universitat, la llista d'aspirants que les hagen superades.
  
6.3. En cada exercici, els aspirants hauran d'acreditar la seua personalitat exclusivament mitjançant la presentació del DNI, del passaport, o del permís de conduir per als aspirants de nacionalitat espanyola. Els nacionals de països membres de la Comunitat Europea hauran d'acreditar la seua personalitat mitjançant el document original que en el país del qual és nacional se li expedesca a l'efecte. L'incompliment d'aquest requisit per algun dels aspirants en determinarà l'exclusió de les proves. En cap cas seran vàlides les còpies o fotocòpies dels documents esmentats.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis, d'aquelles persones que no complesquen els anteriors requisits, ni d'aquelles que compareguen una vegada conclosa la crida dels aspirants convocats.
  
6.4. En qualsevol moment els aspirants podran ser requerits pels membres del tribunal amb la finalitat d'acreditar-ne la personalitat.
  
6.5. Els aspirants seran convocats per a cada exercici en crida única, i seran exclosos de l'oposició els qui no hi compareguen, tret dels casos de força major, degudament justificats i apreciats pel tribunal.
  
6.6. La publicació dels successius anuncis de realització del segon i dels altres exercicis s'efectuarà pel tribunal als locals on haja tingut lloc el primer, així com a la seu del tribunal assenyalada en la base 5.7, i per qualsevol altres mitjans si es creu convenient per a facilitar-ne la divulgació màxima, amb vint-i-quatre hores, almenys, d'antelació a l'assenyalada per a l'inici d'aquests. Quan es tracte del mateix exercici l'anunci serà publicat als locals on haja tingut lloc, a la citada seu del tribunal, i per qualsevol altre mitjà si es creu convenient, almenys amb dotze hores d'antelació. La convocatòria conjunta de tot el procés selectiu complirà aquest requisit.
  
6.7. En qualsevol moment del procés selectiu, si el tribunal tinguera coneixement que cap dels aspirants no posseeix la totalitat dels requisits exigits per aquesta convocatòria, amb audiència prèvia de l'interessat, haurà de proposar-ne l'exclusió al rector de la Universitat, i li comunicarà alhora les inexactituds o falsedats formulades per l'aspirant en la sol·licitud d'admissió a les proves selectives, als efectes escaients.
  
Contra l'exclusió de l'aspirant podrà interposar-se recurs ordinari, davant la mateixa autoritat indicada al paràgraf anterior.
  
7. Llista d'aprovats
  
7.1. Finalitzat el procés de selecció, el tribunal farà públiques al lloc o llocs de realització de l'últim exercici, així com a la seu del tribunal, la relació d'aspirants aprovats per ordre de puntuació assolida, amb indicació del seu document nacional d'identitat, d'acord amb el que disposa la base 1.3.4.
  
El president del tribunal enviarà còpia certificada de la llista final d'aprovats al rector de la Universitat, tot especificant igualment les dades establertes al paràgraf anterior.
  
7.2. En cas d'empat, l'ordre s'establirà segons la major puntuació obtinguda pels aspirants en el segon exercici de la fase d'oposició, si persistira, pel de major puntuació en el primer exercici, i si encara continuara així, s'aplicarien successivament els resultats obtinguts en el tercer i en la fase de concurs.
  
8. Presentació de documents i nomenament de funcionaris
  
8.1. En el termini de 20 dies naturals a comptar des de l'endemà d'aquell en què es feren públiques les llistes d'aprovats al lloc o llocs d'examen, els opositors aprovats hauran de presentar en el Registro General de la Universitat els documents següents:
  
A) Fotocòpia del document nacional d'identitat o certificació de naixement expedida pel registre civil corresponent.
  
B) Fotocòpia compulsada del títol acadèmic exigit en la base 2.1.3.
  
C) Declaració jurada o promesa de no haver estat separat mitjançant expedient disciplinari de cap Administració Pública i de no trobar-se inhabilitat per a l'exercici de funcions públiques, segons el model que figura com a Annex II d'aquesta convocatòria.
  
D) Certificat mèdic acreditatiu de no patir cap malaltia o defecte físic o psíquic que impedesca l'exercici de les funcions corresponents, expedit per l'organisme competent de la comunitat autònoma, o pels serveis provincials del Ministeri de Sanitat i Consum.
  
8.2. Els qui dins del termini fixat i tret dels casos de força major, no presenten la documentació, o de l'examen d'aquesta es puga deduir que hi manca algun dels requisits assenyalats en la base 2.1, no podran ser nomenats funcionaris i quedaran anul·lades les seues actuacions, sense perjudici de la responsabilitat en què haguessen incorregut per falsedat en la sol·licitud inicial.
  
8.3. Els qui tinguen la condició de funcionaris de carrera estaran exempts de justificar documentalment les condicions i els altres requisits ja provats per a obtenir el seu nomenament anterior, i hauran de presentar certificació del ministeri o organisme de què depenguen per a acreditar tal condició, amb expressió del nombre i import del trienni, així com la data del seu venciment.
  
Igualment, hauran de presentar, en cas de pertànyer a un cos o escala inferior al que es convoca, l'acreditació de la titulació referida en la base 8.1.B).
  
8.4. Els qui superen les proves selectives, i el seu grau de coneixement de valencià no siga considerat suficient, hauran d'acreditar els seus coneixements amb la presentació de certificació d'estar en possessió del nivell elemental, expedida per la Junta Qualificadora de Coneixements de Valencià de la Generalitat Valenciana. Els qui no reunesquen aquest requisit, hauran d'obtenir el títol esmentat en un termini de dos cursos acadèmics, a comptar des de la data de superació del procés selectiu per tal que el seu nomenament tinga caràcter definitiu.
  
8.5. Per resolució es procedirà al nomenament de funcionaris en pràctiques a favor dels aspirants a què es refereix la base 1.3.4, amb determinació de la data en què començarà a tindre efecte el nomenament esmentat.
  
La proposta de nomenament haurà d'anar acompanyada de fotocòpia del document nacional d'identitat o del seu corresponent per als nacionals d'estats membres de la Comunitat Europea i de l'exemplar de la sol·licitud de participació en les proves.
  
8.6. Finalitzat el procés selectiu, els qui l'hagueren superat, el nombre dels quals no podrà excedir en cap cas el de places convocades, seran nomenats a proposta del tribunal qualificador, funcionaris de carrera, mitjançant resolució del rector de la Universitat d'Alacant que es publicarà en el Diari Oficial de la Generalitat Valenciana.
  
8.7. La presa de possessió dels aspirants aprovats serà efectuada en el termini d'un mes comptat des de l'endemà de la data de publicació del seu nomenament en el Diari Oficial de la Generalitat Valenciana.
  
9. Norma final
  
9.1 La convocatòria, les seues bases i tots els actes administratius que es deriven d'aquesta i de les actuacions del tribunal, podran ser impugnats pels interessats en els casos i la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
9.2 L'Administració podrà, si s'escau, procedir a la revisió de les resolucions del tribunal conformement amb el que preveu la norma susdita.
  
Alacant, 22 de juny de 1998.- El gerent: Luis G. Ramos Gutiérrez.
  
Annex I
  
Temari
  
1) La Llei de Règim Jurídic de les Administracions Públiques i del Procediment Administratiu Comú.
  
2) La Llei de la Funció Pública Valenciana.
  
3) La Llei d'Incompatibilitats.
  
4) L'Estatut de la Universitat d'Alacant.
  
5) La Llei de Reforma Universitària.
  
6) Gestió de laboratoris.
  
7) Generació i propagació d'ones sísmiques. Equació d'ones.
  
8) Ones internes i teoria de rajos. Trajectòries i temps de viatge.
  
9) Energia de les ones sísmiques. Atenuació, Scattering.
  
10) Ones de superfície. Dispersió, velocitat de grup.
  
11) Cinemàtica i dinàmica de la font sísmica. El model de Brune.
  
12) Instrumentació sísmica. Sismògrafs. Acceleròmetres.
  
13) Xarxes sísmiques regionals i locals. Telemetria.
  
14) Càlcul d'hipocentres. Incertituds.
  
15) Mesura de la grandària dels terratrèmols. Intensitat, escales de magnitud.
  
16) Sismogrames digitals. Mostreig i contaminació. Freqüència de Nyquist.
  
17) Tècniques de tractament del senyal sísmic en el domini de temps.
  
18) Anàlisi espectral, Espectres de Fourier. Transformades de funcions analítiques.
  
19) Paràmetres espectrals de microterratrèmols i terratrèmols locals. Soroll sísmic.
  
20) Filtres digitals. Classificació dels processos de filtratge. Disseny i implementació de filtres.
  
21) Correcció de la resposta instrumental. Calibració.
  
22) Sismogrames sintètics. Filtres de simulació.
  
23) Sismicitat i fonts sísmiques a la Comunitat Autònoma Valenciana.
  
24) Perillositat sísmica a la Comunitat Autònoma Valenciana.
  
Annex II
  
D./Dª ..., amb domicili a ..., i document nacional d'identitat número ..., declara sota jurament o promet, a efectes de ser nomenat/da funcionari/ària ..., que no ha estat separat/da del servei de cap de les administracions públiques i que no es troba inhabilitat/da per a l'exercici de funcions públiques.
  
A ..., ... de ... de 1998.